title: Rozhodnutie Rady (SZBP) 2015/659 zo 16. marca 2015 o podpise a uzavretí Dohody vo forme výmeny listov medzi Európskou úniou a Stredoafrickou republikou o štatúte vojenskej poradnej misie Európskej únie v rámci SBOP v Stredoafrickej republike (EUMAM RCA) v Stredoafrickej republike v mene Únie

text:
               28.4.2015

               SK

               Úradný vestník Európskej únie

               L 108/1

         ROZHODNUTIE RADY (SZBP) 2015/659
   zo 16. marca 2015
   o podpise a uzavretí Dohody vo forme výmeny listov medzi Európskou úniou a Stredoafrickou republikou o štatúte vojenskej poradnej misie Európskej únie v rámci SBOP v Stredoafrickej republike (EUMAM RCA) v Stredoafrickej republike v mene Únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 19. januára 2015 prijala rozhodnutie (SZBP) 2015/78 (1), v ktorom sa stanovuje, že postavenie jednotiek a personálu vojenskej poradnej misie v rámci SBOP EUMAM RCA pod vedením Únie vrátane výsad, imunít a iných záruk potrebných na splnenie a hladký priebeh ich misie sa stanoví v dohode uzavretej podľa článku 37 Zmluvy o Európskej únii (Zmluva o EÚ) a v súlade s postupom stanoveným v článku 218 Zmluvy o fungovaní Európskej únie (ZFEÚ).

               (2)

               Potom, čo Rada 19. januára 2015 prijala rozhodnutie o poverení začať rokovania, vysoká predstaviteľka Únie pre zahraničné veci a bezpečnostnú politiku v súlade s článkom 37 Zmluvy o EÚ dojednala dohodu vo forme výmeny listov medzi Úniou a Stredoafrickou republikou o štatúte misie EUMAM RCA.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o EÚ a ZFEÚ, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia a teda neprispieva na financovanie tejto misie.

               (4)

               Dohoda vo forme výmeny listov by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme výmeny listov medzi Európskou úniou a Stredoafrickou republikou o štatúte vojenskej poradnej misie Európskej únie v rámci SBOP v Stredoafrickej republike (EUMAM RCA) v Stredoafrickej republike.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať príslušný list s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 16. marca 2015

            Za Radu

            predsedníčka

         F. MOGHERINI

      (1)  Rozhodnutie Rady (SZBP) 2015/78 z 19. januára 2015 o vojenskej poradnej misii Európskej únie v rámci SBOP v Stredoafrickej republike (EUMAM RCA) (Ú. v. EÚ L 13, 20.1.2015, s. 8).


title: 2007/641/ES: Rozhodnutie Rady z  1. októbra 2007 o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce

text:
               5.10.2007

               SK

               Úradný vestník Európskej únie

               L 260/15

      ROZHODNUTIE RADY

   z 1. októbra 2007
   o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce
   (2007/641/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a revidovanú v Luxemburgu 25. júna 2005 (2) (ďalej len „Dohoda o partnerstve AKT – ES“), a najmä na jej článok 96,
   so zreteľom na Vnútornú dohodu medzi zástupcami vlád členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve o AKT – ES (3), a najmä na jej článok 3,
   so zreteľom na nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (4) (ďalej len „nástroj rozvojovej spolupráce“), a najmä na jeho článok 37,
   so zreteľom na návrh Komisie,
   keďže:

               (1)

               Základné prvky uvedené v článku 9 Dohody o partnerstve AKT – ES boli porušené.

               (2)

               Hodnoty uvedené v článku 3 nástroja rozvojovej spolupráce boli porušené.

               (3)

               Dňa 18. apríla 2007 sa podľa článku 96 Dohody o partnerstve AKT – ES a článku 37 nástroja rozvojovej spolupráce začali formálne konzultácie s krajinami AKT a s Republikou Fidžijských ostrovov počas ktorých sa fidžijské orgány zaviazali k osobitným záväzkom na účely nápravy problémov identifikovaných Európskou úniou a k implementácii uvedených záväzkov.

               (4)

               Niektoré zásadné iniciatívy určitých uvedených záväzkov sa začali uplatňovať, avšak množstvo dôležitých záväzkov týkajúcich sa základných prvkov Dohody o partnerstve AKT – ES a nástroja rozvojovej spolupráce je ešte stále potrebné implementovať,

         ROZHODLA TAKTO:
   Článok 1
   Konzultácie s Republikou Fidžijských ostrovov podľa článku 96 Dohody o partnerstve AKT – ES a podľa článku 37 nástroja rozvojovej spolupráce sa týmto uzavierajú.
   Článok 2
   Vhodné opatrenia stanovené v priloženom liste sa týmto prijímajú ako vhodné opatrenia podľa článku 96 ods. 2 písm. c) Dohody o partnerstve AKT – ES a podľa článku 37 nástroja rozvojovej spolupráce.
   Článok 3
   Toto rozhodnutie nadobúda účinnosť dňom jeho prijatia.
   Platnosť rozhodnutia sa končí 1. októbra 2009. Preskúmava sa pravidelne najmenej raz za každých šesť mesiacov.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 1. októbra 2007

            Za Radu

            predseda

         M. LINO

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 28.10.2005, s. 4.

      (3)  Ú. v. ES L 317, 15.12.2000, s. 376.

      (4)  Ú. v. EÚ L 378, 27.12.2006, s. 41.

      PRÍLOHA

                  Jeho excelencia Ratu Josefa ILOILO

                  prezident Republiky Fidžijských ostrovov

                  Suva

                  Fidži

            Excelencia,
      Európska únia prisudzuje veľkú dôležitosť ustanoveniam článku 9 dohody z Cotonou a článku 3 nástroja rozvojovej spolupráce. Partnerstvo AKT – ES je založené na rešpektovaní ľudských práv, zásad demokracie a právneho štátu, ktoré sú základnými prvkami dohody z Cotonou a tvoria základ pre vzťahy medzi nami.
      Dňa 11. decembra 2006 Rada Európskej únie odsúdila vojenský prevrat na Fidži.
      Podľa článku 96 dohody z Cotonou, a berúc do úvahy vojenský prevrat z 5. decembra 2006, ktorý porušil základné prvky uvedené v článku 9 tejto dohody, EÚ vyzvala Fidži na konzultácie v zmysle predmetnej dohody, aby dôkladne prešetrila vzniknutú situáciu a, ak je to nevyhnutné, uskutočnila kroky na jej nápravu.
      Formálna časť týchto konzultácií sa konala 18. apríla v Bruseli. Dočasná vláda Fidži urobila prezentáciu vypracovanú na základe predloženého dokumentu z 18. apríla 2007 o príčinách vojenského prevratu z 5. decembra 2006, o poprevratovom vývoji situácie v krajine a o programe dočasnej vlády na prechodné obdobie.
      EÚ zobrala na vedomie dokument z 18. apríla 2007 vypracovaný dočasnou vládou, ktorý bol predložený Európskej únii.
      EÚ by za seba rada vyjadrila potešenie, že dočasná vláda prijala množstvo kľúčových záväzkov týkajúcich sa ľudských práv a základných slobôd, rešpektovania zásad demokracie a právneho štátu, ako sa uvádza ďalej, a navrhla pozitívne kroky týkajúce sa ich implementovania. Fidži tiež súhlasilo s úzkou spoluprácou týkajúcou sa monitorovania a overovania uvedených záväzkov.
      Väčšina záväzkov, ktoré boli vypracované v kontexte s konzultáciami, sa bude implementovať počas dlhšieho časového obdobia, na základe čoho je potrebné, aby sa podrobne monitorovala a overovala ich implementácia počas celého obdobia. EÚ zdôrazňuje, že po dôveryhodných všeobecných voľbách, ktoré sa konali na Fidži nedávno v máji 2006, a z pohľadu záverov a odporúčaní volebnej monitorovacej misie EÚ a osobitne záverečnej správy hlavného pozorovateľa EÚ poslanca EP Istvána Szent-Ivanyiho, zastáva EÚ názor, že nové a dôveryhodné voľby by sa mohli konať v priebehu odsúhlaseného obdobia so záverečným termínom 28. februára 2009.
      EÚ zdôrazňuje dôležitosť úplnej zhody s odsúhlasenými záväzkami uvedenými v prílohe.
      EÚ konštatuje, že dočasná vláda v súlade s odsúhlasenými záväzkami zrušila 31. mája 2007 nariadenie o výnimočnom stave a 19. júna 2007 prijala závery a odporúčania nezávislých volebných expertov Fóra tichomorských ostrovov.
      EÚ je znepokojená tým, že dočasná vláda v poslednom čase neurobila dostatočný pokrok, čo sa týka záväzkov, ktoré prijala. Dočasná vláda sa zaviazala k pravidelnému dialógu a k ucelenému informovaniu EÚ o všetkých záležitostiach, ktoré súvisia s jej inými záväzkami. EÚ registruje najmä skutočnosť, že dočasná vláda ešte nevytvorila súdny tribunál podľa oddielu 138 odseku 3 ústavy do 15. júla 2007 a so záujmom očakáva čo najskoršie rozhodnutie.
      V duchu partnerstva, ktoré sa zdôrazňuje v dohode z Cotonou a vo svetle pozitívnych výstupov z konzultácií, EÚ vyjadruje svoju ochotu podporiť implementáciu záväzkov Fidži. EÚ očakáva, že pravidelné stretnutia k dialógu sa obnovia a budú sa pravidelne uskutočňovať v súlade so záväzkom dočasnej vlády.
      EÚ prijala nasledujúce vhodné opatrenia podľa článku 96 ods. 2 písm. c) revidovanej dohody z Cotonou a podľa článku 37 nástroja rozvojovej spolupráce:

                  —

                  humanitárna pomoc, ako aj priama pomoc pre občiansku spoločnosť môže pokračovať,

                  —

                  prebiehajúce a/alebo prípravné aktivity spojené so spoluprácou, najmä tie, ktoré spadajú pod 8. a 9. ERF, môžu pokračovať,

                  —

                  záverečné hodnotenie 9. ERF sa môže uskutočniť,

                  —

                  aktivity spojené so spoluprácou, ktoré by mohli napomôcť návratu k demokracii a zlepšeniu riadenia sa môžu realizovať, okrem veľmi výnimočných prípadov,

                  —

                  môže sa uskutočňovať implementácia reformy v oblasti cukru, ktorá sprevádzala opatrenia počas roku 2006. Fidži 19. júna 2007 podpísalo na technickej úrovni finančnú dohodu. Konštatuje sa, že súčasťou finančnej dohody je výpovedná doložka,

                  —

                  dočasná vláda 19. júna 2007 prijala správu nezávislých volebných expertov Fóra tichomorských ostrovov zo 7. júla 2007, čo je v súlade so záväzkom 1 odsúhlaseným 18. apríla 2007 medzi dočasnou vládou a EÚ. Následne sa môže realizovať príprava a prípadný podpis viacročného indikatívneho programu pre reformu v oblasti cukru, ktorá bude sprevádzať opatrenia na obdobie rokov 2008 – 2010,

                  —

                  skompletizovanie, podpis na technickej úrovni a implementácia Dokumentu národnej stratégie a Národného indikatívneho programu pre 10. ERF s indikatívnym finančným rámcom, ako aj možná alokácia stimulačného podielu vo výške až do 25 % tejto sumy budú podmienené implementáciou záväzkov, ktoré sa týkajú ľudských práv a právneho štátu, najmä tým, že dočasná vláda je garantom ústavy, že je plne rešpektovaná nezávislosť súdnictva a že nariadenie o výnimočnom stave zavedené znovu 6. septembra 2007 sa čo najskôr odvolá, že sa vyšetrujú všetky obvinenia z porušovania ľudských práv alebo sa koná v súlade s jednotlivými postupmi a súdmi podľa právneho poriadku Fidžijských ostrovov, a že dočasná vláda uplatňuje čo najväčšie úsilie, aby zabránila bezpečnostným zložkám vydávať stanoviská na účely zastrašovania,

                  —

                  počas roka 2007 nebudú žiadne alokácie na cukor,

                  —

                  alokácia na cukor na rok 2008 sa poskytne v závislosti od dôkazov o dôveryhodnej a včasnej príprave volieb v súlade s odsúhlasenými záväzkami, a najmä v súvislosti so sčítaním ľudu, prepracovaním hraníc volebných obvodov a reformou volebného systému v súlade s ústavou, že sa opatrenia vykonajú tak, aby sa zabezpečila funkčnosť volebného úradu, vrátane vymenovania osoby zodpovednej za dohľad nad priebehom volieb do 30. septembra 2007 v súlade s ústavou,

                  —

                  alokácia na cukor na rok 2009 sa poskytne v závislosti od vytvorenia legitímnej vlády,

                  —

                  alokácia na cukor na rok 2010 bude závisieť od pokroku pri implementácii alokácie na cukor na rok 2009 a pokračovania demokratického procesu,

                  —

                  v zmysle uvedenom v tomto liste, resp. nad rámec uvedeného, by sa mohla zvážiť ďalšia pomoc na prípravu a implementáciu kľúčových záväzkov, najmä pomoc pri príprave a/alebo uskutočňovaní volieb,

                  —

                  regionálna spolupráca a participovanie Fidži na nej nie sú dotknuté,

                  —

                  spolupráca s Európskou investičnou bankou a s Centrom pre rozvoj podnikania môže pokračovať v závislosti od časového plnenia implementácie záväzkov.

            Kontrola záväzkov bude v súlade so záväzkami o monitorovaní pri zachovaní podmienok pravidelného dialógu, spolupráce s misiami a podávania správ, ako je to uvedené v prílohe.
      Ďalej Európska únia očakáva od Fidži plnú spoluprácu s Fórom tichomorských ostrovov, ktorá sa týka implementácie odporúčaní od Skupiny prominentných osobností parafovaných Fórom ministrov zahraničných vecí na ich stretnutí 16. marca 2007 vo Vanuatu.
      Európska únia bude naďalej dôkladne pozorovať situáciu na Fidži. Podľa článku 8 dohody z Cotonou sa zintenzívni politický dialóg s Fidži na účely rešpektovania ľudských práv, obnovy demokracie a rešpektovania právneho štátu, pokiaľ obe strany nedospejú k záveru, že posilnený dialóg splnil svoj účel.
      EÚ si vymedzuje právo modifikovať vhodné opatrenia, ak nastane spomalenie, prerušenie alebo spätný chod pri implementácii záväzkov dočasnou vládou.
      EÚ zdôrazňuje, že privilégium Fidži spolupracovať s EÚ závisí od rešpektovania základných prvkov dohody z Cotonou a hodnôt uvedených v nástroji o rozvojovej spolupráci. Aby EÚ dospela k presvedčeniu, že dočasná vláda je plne pripravená na kontrolu predmetných záväzkov, je podstatné, aby sa uskutočnil včasný a zásadný pokrok vo veci napĺňania odsúhlasených záväzkov.
      S úctou
      V Bruseli

            Za Komisiu

            Za Radu

         Príloha k prílohe
         ODSÚHLASENÉ ZÁVÄZKY S REPUBLIKOU FIDŽIJSKÝCH OSTROVOV
         A.   Rešpektovanie zásad demokracie
         Záväzok 1
         Slobodné a spravodlivé parlamentné voľby, ktoré sa budú konať do 24 mesiacov od 1. marca 2007, sa vyhodnotia v záveroch hodnotiacej správy, ktorá by mala byť vypracovaná nezávislými hodnotiteľmi vymenovanými sekretariátom Fóra tichomorských ostrovov. Postupy vedúce k voľbám a ich samotnému konaniu majú byť spoločne monitorované, prispôsobované a upravované podľa potreby na základe vzájomne dohodnutých bodov. To znamená najmä, že:

                     —

                     do 30. júna 2007 dočasná vláda príjme harmonogram termínov určujúcich ukončenie jednotlivých etáp, ktoré sa majú realizovať na účely prípravy nových parlamentných volieb,

                     —

                     harmonogram stanovuje načasovanie sčítania ľudu, prepracovanie hraníc volebných obvodov a reformy volebného systému,

                     —

                     vymedzenie hraníc volebných obvodov a reforma volebného systému sa uskutoční v súlade s ústavou,

                     —

                     opatrenia sa vykonajú tak, aby sa zabezpečila funkčnosť volebného úradu vrátane vymenovania osoby zodpovednej za dohľad nad priebehom volieb do 30. septembra 2007 v súlade ústavou,

                     —

                     vymenovanie viceprezidenta sa uskutoční v súlade s ústavou.

               Záväzok 2
         Dočasná vláda v procese prijímania dôležitých právnych, fiškálnych a iných politických iniciatív a zmien zohľadní konzultácie s občianskou spoločnosťou a inými relevantnými účastníkmi.
         B.   Právny štát
         Záväzok 1
         Dočasná vláda uplatňuje čo najväčšie úsilie, aby zabránila bezpečnostným zložkám vydávať stanoviská na účely zastrašovania.
         Záväzok 2
         Dočasná vláda je garantom ústavy z roku 1997 a zaručuje normálne a nezávislé fungovanie ústavných inštitúcií, ako sú napr. Výbor pre ľudské práva na Fidži, Výbor služieb vo verejnom záujme, Výbor ústavných orgánov. Zachová sa značná nezávislosť a funkčnosť Veľkej rady predákov.
         Záväzok 3
         Nezávislosť súdnictva sa v plnej miere rešpektuje, aby mohlo pracovať nezávisle a všetky dotknuté strany rešpektujú jeho súdne rozhodnutia, a najmä:

                     —

                     dočasná vláda zabezpečuje, aby bol súdny tribunál podľa oddielu 138 ods. 3 ústavy vymenovaný do 15. júla 2007,

                     —

                     akékoľvek vymenovanie a/alebo odvolanie sudcov sa odteraz uskutočňuje v úplnej zhode s ústavnými ustanoveniami a pravidlami postupu,

                     —

                     v žiadnom prípade za žiadnych možných okolností v žiadnej podobe armáda, polícia alebo dočasná vláda nezasahuje do súdneho procesu, vrátane úplného rešpektovania právnických povolaní.

               Záväzok 4
         Všetky trestné konania spojené s korupciou sa vedú náležitými súdnymi postupmi a akékoľvek iné orgány, ktoré môžu byť určené na vyšetrovanie údajných prípadov korupcie, konajú v ústavných medziach.
         C.   Ľudské práva a základné slobody
         Záväzok 1
         Dočasná vláda uskutoční všetky nevyhnutné kroky, aby napomáhala vyšetrovaniu alebo konaniu vo všetkých prípadoch obvinenia z porušovania ľudských práv v súlade s jednotlivými postupmi a súdmi podľa právnych predpisov Fidžijských ostrovov.
         Záväzok 2
         Dočasná vláda má v úmysle zrušiť v máji 2007 nariadenie o výnimočnom stave pod podmienkou, že nie je ohrozená národná bezpečnosť, verejný poriadok a bezpečnosť ako taká.
         Záväzok 3
         Dočasná vláda sa zaväzuje zabezpečiť Výboru pre ľudské práva na Fidži plne nezávislý výkon funkcií, ktorý je v súlade s ústavou.
         Záväzok 4
         Sloboda vyjadrovania a sloboda médií vo všetkých formách sa plne rešpektuje, ako sa uvádza v ústave.
         D.   Záväzky o kontrole
         Záväzok 1
         Dočasná vláda udržuje pravidelný dialóg na účely umožnenia overovania realizovaného pokroku a poskytuje orgánom/predstaviteľom EÚ a ES úplný prístup k informáciám o všetkých záležitostiach týkajúcich sa ľudských práv, mierovej obnovy demokracie a právneho štátu na Fidži.
         Záväzok 2
         Dočasná vláda plne spolupracuje so všetkými prípadnými misiami EÚ a ES na účely hodnotenia a monitorovania pokroku.
         Záväzok 3
         Dočasná vláda podáva správy o pokroku každé tri mesiace, so začiatkom podávania správ od 30. júna 2007, v súlade so základnými prvkami dohody z Cotonou a s predmetnými záväzkami.
         Poukazuje sa na skutočnosť, že určité záležitosti sa môžu účinne riešiť len pragmatickým prístupom, ktorý zohľadňuje terajšie skutočnosti a zameriava sa na budúcnosť.


title: Rozhodnutie Rady z 12. októbra 2017, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de Portugal

text:
               18.10.2017

               SK

               Úradný vestník Európskej únie

               C 350/2

         ROZHODNUTIE RADY
   z 12. októbra 2017,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de Portugal
   (2017/C 350/03)
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 24. augusta 2017 Rade Európskej únie o externom audítorovi Banco de Portugal (ECB/2017/24) (1),
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.

               (2)

               Mandát súčasného externého audítora Banco de Portugal, spoločnosti PricewaterhouseCoopers & Associados — Sociedade de Revisores Oficiais de Contas, Lda., sa skončil po vykonaní auditu za finančný rok 2016. Preto je potrebné vymenovať externého audítora pre Banco de Portugal od finančného roku 2017.

               (3)

               Banco de Portugal vybrala za svojho externého audítora na finančné roky 2017 až 2021 spoločnosť Deloitte & Associados — Sociedade de Revisores Oficiais de Contas S.A..

               (4)

               Rada guvernérov ECB odporučila, aby spoločnosť Deloitte & Associados — Sociedade de Revisores Oficiais de Contas S.A. bola vymenovaná za externého audítora Banco de Portugal na finančné roky 2017 až 2021.

               (5)

               Podľa odporúčania Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 10 nahrádza takto:

      „10.   Spoločnosť Deloitte & Associados — Sociedade de Revisores Oficiais de Contas S.A. sa týmto schvaľuje ako externý audítor Banco de Portugal na finančné roky 2017 až 2021.“

   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.

      V Luxemburgu 12. októbra 2017

            Za Radu

            predseda

         U. REINSALU

      (1)  Ú. v. EÚ C 292, 2.9.2017, s. 1.

      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).


title: Rozhodnutie Európskeho parlamentu a Rady č. 626/2004/ES z 31. marca 2004, ktorým se mení a dopĺňa rozhodnutie č. 508/2000/ES, ktoré zavádza program Kultúra 2000(Text s významom pro EHP)

text:
Dôležité právne oznámenie

|

32004D0626

Úradný vestník L 099 , 03/04/2004 S. 0003 - 0003

		Rozhodnutie Európskeho parlamentu a Rady č. 626/2004/ESz 31. marca 2004,ktorým se mení a dopĺňa rozhodnutie č. 508/2000/ES, ktoré zavádza program Kultúra 2000(Text s významom pro EHP)EURÓPSKY PARLAMENT A RADA EURÓPSKEJ UNIE,so zreteľom na Zmluvu o založení Európskeho spoločenstva, a najmä na jej článok 151,so zreteľom na návrh Komisie,so zreteľom na stanovisko Výboru regiónov [1],v súlade s postupom ustanoveným v článku 251 zmluvy [2],keďže:(1) Rozhodnutie Európskeho parlamentu a Rady č. 508/2000/ES zo 14. februára 2000, ktoré zavádza program Kultúra 2000 [3], vytvorilo jednotný nástroj financovania a plánovania kultúrnej spolupráce v období od 1. januára 2000 do 31. decembra 2004.(2) Je dôležité zabezpečiť kontinuitu kultúrneho pôsobenia Spoločenstva v rámci misie uloženej Spoločenstvu článkom 151 zmluvy.(3) Program Kultúra 2000 by preto mal byť predĺžený o dva roky do 31. decembra 2006.(4) Preskúmanie finančného výhľadu vzhľadom na rozšírenie určuje zvýšený strop v položke 3, ktorý musí legislatívny orgán dodržať pri predlžovaní jestvujúcich programov.(5) Je podstatné, aby Komisia predložila do 31. decembra 2005 úplnú a podrobnú hodnotiacu správu programu Kultúra 2000, aby umožnila Európskemu parlamentu a Rade posúdiť návrh nového rámcového programu činnosti Spoločenstva v oblasti kultúry, ktorý je oznámený na rok 2004 a má nadobudnúť do účinnosť v roku 2007,ROZHODLI TAKTO:Článok 1Rozhodnutie č. 508/2000/ES sa týmto mení a dopĺňa takto:1. V článku 1 prvom odseku sa dátum "31. decembra 2004" nahrádza dátumom "31. decembra 2006".2. V článku 3 v prvom odseku sa čiastka "167 miliónov EUR" nahrádza čiastkou "236,5 milióna EUR".Článok 2Toto rozhodnutie nadobúda účinnosť dvadsiatym dňom po uverejnení v Úradnom vestníku Európskej únie.Uplatňuje sa od 1. januára 2005.V Štrasburgu 31. marca 2004Za Európsky parlamentpredsedaP. CoxZa RadupredsedaD. Roche[1] Ú. v. EÚ C 23, 27.1.2004, s. 20.[2] Stanovisko Európskeho parlamentu zo 16. decembra 2003 (zatiaľ neuverejnené v úradnom vestníku) a rozhodnutie Rady z 8. marca 2004.[3] Ú. v. ES L 63, 10.3.2000, s. 1.--------------------------------------------------


title: Vymenovanie Komisie Uznesenie Európskeho parlamentu z  9. februára 2010 , ktorým sa udeľuje súhlas s vymenovaním Komisie

text:
               16.12.2010

               SK

               Úradný vestník Európskej únie

               CE 341/79

         Utorok 9. februára 2010Vymenovanie Komisie
   P7_TA(2010)0010
   Uznesenie Európskeho parlamentu z 9. februára 2010, ktorým sa udeľuje súhlas s vymenovaním Komisie
   2010/C 341 E/17

      Európsky parlament,
   so zreteľom na článok 17 ods. 7 Zmluvy o EÚ a článok 106a Zmluvy o Euratom,
   so zreteľom na rozhodnutie Rady 2009/532/ES (1) zasadajúcej v zložení hláv štátov alebo predsedov vlád z 9. júla 2009, ktorým sa navrhuje José Manuel Durão Barroso za predsedu Komisie,
   so zreteľom na „Politické usmernenia pre budúcu Komisiu“, ktoré zvolený predseda Komisie predstavil 3. septembra 2009,
   so zreteľom na svoje rozhodnutie zo 16. septembra 2009 (2), ktorým bol José Manuel Durão Barroso zvolený za predsedu Komisie,
   so zreteľom na rozhodnutie Európskej rady 2009/950/EÚ prijaté po dohode s predsedom Komisie 4. decembra 2009, ktorým sa vymenúva vysoká predstaviteľka Únie pre zahraničné veci a bezpečnostnú politiku (3),
   so zreteľom na rozhodnutie Rady 2010/41/EÚ, Euratom (4) prijaté po vzájomnej dohode s predsedom Komisie z 22. januára 2010, ktorým sa prijíma zoznam ďalších osôb, ktoré navrhuje na vymenovanie za členov Komisie,
   so zreteľom na vypočutia vymenovaných členov Komisie pred príslušnými výbormi Parlamentu, ktoré sa uskutočnili od 11. januára do 3. februára 2010, a na hodnotenia vymenovaných členov Komisie, ktoré výbory predložili po vypočutiach,
   so zreteľom na hodnotenia uskutočnené na schôdzach Konferencie predsedov, ktoré sa konali od 21. januára do 4. februára 2010,
   so zreteľom na vyhlásenie, s ktorým 9. februára 2010 vystúpil na plenárnej schôdzi Parlamentu zvolený predseda Komisie,
   so zreteľom na článok 106 a prílohu XVII rokovacieho poriadku,

               1.

               udeľuje súhlas s vymenovaním predsedu Komisie, podpredsedníčky pre vonkajšie vzťahy (vysokej predstaviteľky Únie pre zahraničné veci a bezpečnostnú politiku) a ďalších členov Komisie ako celku na funkčné obdobie do 31. októbra 2014;

               2.

               poveruje svojho predsedu, aby toto uznesenie postúpil Európskej rade a Rade ministrov.

      (1)  Ú. v. EÚ L 179, 10.7.2009, s. 61.

      (2)  Zápisnica z uvedeného dňa, P7_PV(2009)09-16, bod 7.1.

      (3)  Ú. v. EÚ L 328, 15.12.2009, s. 69.

      (4)  Ú. v. EÚ L 20, 26.1.2010, s. 5.


title: Rozhodnutie Rady (EÚ) 2016/2342 z 12. decembra 2016 o uzavretí, v mene Európskej únie a jej členských štátov, Protokolu k Rámcovej dohode o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej na účely zohľadnenia pristúpenia Chorvátskej republiky k Európskej únii

text:
               21.12.2016

               SK

               Úradný vestník Európskej únie

               L 348/1

         ROZHODNUTIE RADY (EÚ) 2016/2342
   z 12. decembra 2016
   o uzavretí, v mene Európskej únie a jej členských štátov, Protokolu k Rámcovej dohode o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s článkom 218 ods. 6 písm. a),
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady č. 717/2014/EÚ (2) bol podpísaný Protokol k Rámcovej dohode o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej (ďalej len „protokol“) s výhradou jeho uzavretia k neskoršiemu dátumu.

               (2)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie a jej členských štátov schvaľuje Protokol k Rámcovej dohode o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej na účely zohľadnenia pristúpenia Chorvátskej republiky k Európskej únii.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) uložiť, v mene Európskej únie a jej členských štátov, schvaľovaciu listinu podľa článku 4 ods. 1 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 12. decembra 2016

            Za Radu

            predsedníčka

         F. MOGHERINI

      (1)  Súhlas zo 17. decembra 2015 (zatiaľ neuverejnený v úradnom vestníku).

      (2)  Rozhodnutie Rady č. 717/2014/EÚ z 8. októbra 2014 o podpise, v mene Európskej únie a jej členských štátov, Protokolu k Rámcovej dohode o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 300, 18.10.2014, s. 1).


title: 2012/731/EÚ: Rozhodnutie Európskeho parlamentu a Rady z  21. novembra 2012 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/003 DK/Vestas, Dánsko)

text:
               28.11.2012

               SK

               Úradný vestník Európskej únie

               L 328/19

         ROZHODNUTIE EURÓPSKEHO PARLAMENTU A RADY
   z 21. novembra 2012
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/003 DK/Vestas, Dánsko)
   (2012/731/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 000 000 EUR.

               (3)

               Dánsko podalo 14. mája 2012 žiadosť o mobilizáciu EGF v súvislosti s prepúšťaním v podniku Vestas Group a do 10. júla 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 7 488 000 EUR.

               (4)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa mobilizuje Európsky fond na prispôsobenie sa globalizácii s cieľom poskytnúť sumu 7 488 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 21. novembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2013/669/EÚ: Rozhodnutie Rady z  15. novembra 2013 , ktorým sa vymenúva dánsky člen Európskeho hospodárskeho a sociálneho výboru

text:
               21.11.2013

               SK

               Úradný vestník Európskej únie

               L 312/46

      ROZHODNUTIE RADY

   z 15. novembra 2013,
   ktorým sa vymenúva dánsky člen Európskeho hospodárskeho a sociálneho výboru
   (2013/669/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh dánskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Pedera Muncha HANSENA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Bernt FALLENKAMP sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. novembra 2013

            Za Radu

            predseda

         R. ŠADŽIUS

      (1)  Ú. v. EÚ L 251, 25.9.2010, s. 8.


title: 2003/197/: Rozhodnutie Dozorného orgánu EZVO č. 197/03/COL z  5. novembra 2003 , ktorým sa po tridsiatydeviatykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 34: Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci

text:
               10.5.2006

               SK

               Úradný vestník Európskej únie

               L 123/33

      ROZHODNUTIE DOZORNÉHO ORGÁNU EZVO

   č. 197/03/COL
   z 5. novembra 2003,
   ktorým sa po tridsiatydeviatykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 34: Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a jej protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3 (3),
   KEĎŽE podľa článku 24 Dohody o dozore a súde Dozorný orgán EZVO uplatní ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde, Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, ak to táto dohoda alebo Dohoda o dozore a súde výslovne ustanovuje, alebo ak to Dozorný orgán EZVO považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci (4), prijaté 19. januára 1994 Dozorným orgánom EZVO (5),
   KEĎŽE 8. mája 2003 Európska komisia uverejnila nové oznámenie o úrokových sadzbách, ktoré sa uplatňujú na navrátenie nezákonne poskytnutej pomoci (6),
   KEĎŽE toto oznámenie má takisto význam pre Európsky hospodársky priestor,
   KEĎŽE sa má zabezpečiť jednotné uplatňovanie pravidiel štátnej pomoci EHP v rámci celého Európskeho hospodárskeho priestoru,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán EZVO prijať po konzultácii s Komisiou akty, ktoré zodpovedajú aktom prijatým Európskou komisiou,
   KEĎŽE, predchádzajúca kapitola 33.2 Usmernení o štátnej pomoci o referenčných sadzbách úrokov sa taktiež týkala úrokových sadzieb, mala by byť súčasťou tej istej kapitoly ako ustanovenia o úrokových sadzbách, ktoré sa uplatňujú na navrátenie nezákonnej pomoci,
   PO KONZULTÁCII s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku so štátmi EZVO na multilaterálnom stretnutí 20. júna 2003,
   ROZHODLA TAKTO:

               1.

               Usmernenia o štátnej pomoci sú zmenené a doplnené pridaním novej kapitoly 34 s názvom „Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci“.

               2.

               Označenie kapitoly 33.2 Usmernení o štátnej pomoci sa mení na kapitolu 34.1. Kapitola 33.2 sa zrušuje.

               3.

               Názov kapitoly 33 „ďalšie ustanovenia“ sa nahrádza názvom kapitoly 33.1 a znie „Konverzie medzi vnútroštátnymi menami a eurom“. Akýkoľvek odkaz v tejto kapitole na ECU znamená odkaz na „euro“. Názov kapitoly 33.1 sa zrušuje.

               4.

               Nová kapitola 34 je uvedená v prílohe tohto rozhodnutia.

               5.

               Štáty EZVO budú informované prostredníctvom listu, spolu s kópiou tohto rozhodnutia a prílohy.

               6.

               Európska komisia bude informovaná v súlade s písmenom d) protokolu 27 k Dohode o EHP prostredníctvom kópie tohto rozhodnutia vrátane prílohy.

               7.

               Toto rozhodnutie vrátane prílohy sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               8.

               Znenie tohto rozhodnutia v anglickom jazyku je autentické.

      V Bruseli 5. novembra 2003

            Za Dozorný orgán EZVO

         Einar M. BULL

            predseda

         Hannes HAFSTEIN

            člen kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Protokol 3 k Dohode o dozore a súde zmenený a doplnený štátmi EZVO 10. decembra 2001. Tieto zmeny a doplnenia nadobudli účinnosť 28. augusta 2003.

      (4)  Ďalej len „Usmernenia o štátnej pomoci“.

      (5)  Pôvodne uverejnené v Ú. v. ES L 231, 3.9.1994 a v dodatku EHP č. 32, 3.9.1994, naposledy zmenené a doplnené rozhodnutím kolégia č. 196/03/COL z 5. novembra 2003, ešte neuverejnené.

      (6)  Oznámenie Komisie o úrokových sadzbách, ktoré sa uplatňujú na navrátenie nezákonne poskytnutej pomoci (Ú. v. EÚ C 110, 8.5.2003, s. 21, korigendum v Ú. v. EÚ C 150, 27.6.2003, s. 3).

      PRÍLOHA

         „34.   REFERENČNÉ, DISKONTNÉ A ÚROKOVÉ SADZBY, KTORÉ SA UPLATŇUJÚ NA NAVRÁTENIE NEZÁKONNEJ ŠTÁTNEJ POMOCI
         34.1.   REFERENČNÉ SADZBY ÚROKOV (1)

                     (1)

                     Dozorný orgán EZVO používa na účely monitorovania pomoci vyplývajúceho z Dohody o EHP rôzne parametre vrátane referenčných a diskontných sadzieb.

                     (2)

                     Tieto sadzby sa používajú na stanovovanie ekvivalentu pomoci, ktorá sa poskytuje v niekoľkých splátkach a na vypočítanie prvku pomoci vyplývajúceho zo schémy úrokových príspevkov používaných pre pôžičky. Taktiež sa používajú pri uplatňovaní pravidla de minimis a pre navrátenie nezákonnej pomoci.

                     (3)

                     Referenčné sadzby majú odrážať priemernú mieru úrokových sadzieb uplatňovaných v rôznych štátoch EZVO, ktoré sú zmluvnými stranami Dohody o EHP, na strednodobé a dlhodobé pôžičky (päť až desať rokov) zabezpečené bežným spôsobom.

                     (4)

                     Od 1. apríla 2000 sa referenčné sadzby stanovujú takto:

                                 —

                                 orientačná sadzba sa definuje ako miera zisku z päťročných štátnych dlhopisov v príslušnej mene zvýšená o prémiu 25 bázických bodov,

                                 —

                                 predpokladá sa, že sa referenčná sadzba rovná priemeru orientačných sadzieb zaznamenaných v predchádzajúcich mesiacoch, t. j. v septembri, októbri a novembri,

                                 —

                                 referenčná sadzba bude stanovená (počínajúc rokom 2001) s účinnosťou od 1. januára,

                                 —

                                 referenčná sadzba sa znovu upravuje v priebehu roka, pokiaľ sa líši o viac ako 15 % od priemeru orientačných sadzieb zaznamenaných v posledných troch známych mesiacoch.

                           TAKTIEŽ JE POTREBNÉ UVIESŤ, ŽE:

                                 —

                                 takto stanovená referenčná sadzba predstavuje dolnú sadzbu, ktorá môže byť zvýšená v situáciách predstavujúcich zvláštne riziko (napríklad spoločnosť je v ťažkostiach alebo nebola poskytnutá záruka, ktorú banky bežne vyžadujú),

                                 —

                                 dozorný orgán EZVO si vyhradzuje právo, aby pre posúdenie určitých prípadov prípadne použil krátkodobú základnú sadzbu (napríklad ročnú sadzbu LIBOR) alebo dlhodobú základnú sadzbu (napríklad sadzbu na desaťročné dlhopisy) miesto sadzby na päťročné štátne dlhopisy.

                     (5)

                     Dozorný orgán EZVO uverejní referenčné sadzby na tejto internetovej stránke: www.eftasurv.int

               34.2.   ÚROKOVÉ SADZBY, KTORÉ SA POUŽIJÚ PRI NAVRÁTENÍ NEZÁKONNE POSKYTNUTEJ POMOCI (2)

                     (1)

                     Článok 14 v časti II protokolu 3 k Dohode o súde a dozore stanovuje, že dozorný orgán EZVO pri prijatí záporných rozhodnutí v prípadoch nezákonnej pomoci rozhodne, že príslušný štát EZVO prijme všetky možné opatrenia na účely navrátenia pomoci príjemcom. Pomoc, ktorá má byť navrátená, zahŕňa úrok v príslušnej sadzbe stanovenej dozorným orgánom EZVO. Úrok sa počíta odo dňa, keď bolo príjemcovi poskytnutá nezákonná pomoc do dňa jej navrátenia.

                     (2)

                     Komisia v liste členským štátom EÚ z 22. februára 1995 uviedla, že komerčné sadzby predstavujú na účely obnovenia predchádzajúceho stavu lepšie opatrenia ako zákonná sadzba, a to vzhľadom na výhodu, ktorá bola príjemcovi nezákonne poskytnutá. Európska komisia v súlade s tým informovala členské štáty, aby vo všetkých rozhodnutiach, ktoré budú prijaté na účely navrátenia nezákonne poskytnutej pomoci, ako základ pre komerčnú sadzbu uplatnili referenčnú sadzbu použitú pre výpočet čistého ekvivalentu príspevku regionálnej pomoci. Už niekoľko rokov je teda štandardnou praxou Európskej komisie, že vo svojich rozhodnutiach o navrátení pomoci uvádza ustanovenie, podľa ktorého sa má úrok vypočítať na základe referenčnej sadzby použitej pre výpočet čistého ekvivalentu príspevku regionálnych pomocí. Dňa 9. septembra 1997 Európska komisia schválila oznámenie, v ktorom stanovila ďalšie podrobnosti o referenčných sadzbách používaných pre výpočet platieb, ktorým sa uskutočňuje navrátenie nezákonnej pomoci a pre ďalšie účely (3) a ktoré dozorný orgán EZVO čiastočne spracoval do Usmernení o štátnej pomoci, pozri súčasnú kapitolu 34.1 (4). Otázkou je, či má byť úroková sadzba uplatňovaná ako jednoduchá sadzba alebo v súčte (5).

                     (3)

                     Podľa mnohých rozhodnutí v súdnictve Spoločenstva (6) je navrátenie logickým dôsledkom nezákonnej pomoci. Cieľom navrátenia je znovu zaviesť stav, ktorý existoval predtým. Navrátením pomoci sa jej príjemca vzdáva nespravodlivej výhody, ktorú na rozdiel od ostatných súťažiacich na trhu získal a znovu sa zavádzajú podmienky hospodárskej súťaže, ktoré existovali pred poskytnutím navrátenej pomoci. V trhovej praxi by sa bežne vypočítal jednoduchý úrok, ak príjemca prostriedkov nevyužil čiastku úroku pred koncom obdobia, napríklad keď sa úrok platí len na konci obdobia. Na rozdiel od toho, aby sa úrok v súčte bežne vypočítal, kde môže byť čiastka úroku za každý rok (alebo za každé obdobie) považovaná za vyplatenú príjemcovi, čím sa navyšuje pôvodná čiastka kapitálu. V tomto prípade by príjemca získal úrok z úrokov vyplatených za každé obdobie.

                     (4)

                     Druh podpory, ktorá bola poskytnutá, a situácia jednotlivého príjemcu sa v praxi môžu líšiť. Ak pomoc predstavuje nadmerné vyrovnanie, môže byť zisk, ktorý z neho spoločnosť získala, pripojený k vkladu, k nemu sa bežne pripočítava úrok v súčte. Ak by išlo o investičnú podporu na určité oprávnené náklady, mohla pomoc nahradiť iný zdroj financovania, ktorý by bol tiež bežne úročený v súčte v komerčných sadzbách. Ak by išlo o prevádzkovú pomoc, mala by priame účinky na účtovanie ziskov a strát, a tým na účtovnú uzávierku, čo vedie k dostupnosti finančných prostriedkov pre vklad. Bez ohľadu na rôznorodosť situácií sa teda javí, že účinkom nezákonnej pomoci je poskytnúť príjemcovi finančné prostriedky za podmienok podobných strednodobým bezúročných pôžičkám. Preto sa použitie úrokov v súčte javí ako nevyhnutné, aby finančné výhody vyplývajúce z takejto situácie boli celkom eliminované.

                     (5)

                     V súlade s vyššie uvedeným dozorný orgán EZVO informuje štáty EZVO a zúčastnené strany, že v akomkoľvek budúcom rozhodnutí, ktorým nariadi navrátenie nezákonne poskytnutej pomoci, uplatní referenčné sadzby použité pre výpočet čistého ekvivalentu regionálnej pomoci, a to v súčte. Podľa bežnej trhovej praxe sa súčet vypočítava na ročnom základe. Dozorný orgán EZVO očakáva, že štáty EZVO budú podobne uplatňovať zložený úrok na výkon neuzatvorených prípadov rozhodnutí o navrátení, pokiaľ tým nedôjde k rozporu so všeobecnými zásadami práva EHP.“

         (1)  Táto podkapitola zodpovedá oznámeniu Komisie o spôsobe stanovovania referenčných a diskontných sadzieb (Ú. v. ES C 273, 9.9.1997, s. 3), predtým kapitola 33.2 Usmernení o štátnej pomoci.

         (2)  Táto kapitola zodpovedá oznámeniu Komisie o úrokových sadzbách, ktoré sa uplatňujú na navrátenie nezákonne poskytnutej pomoci (Ú. v. EÚ C 110, 8.5.2003, s. 21, korigendum v Ú. v. EÚ C 150, 27.6.2003, s. 3).

         (3)  Oznámenie Komisie o spôsobe stanovenia referenčných a diskontných sadzieb, pozri poznámku pod čiarou č. 1.

         (4)  Následné oznámenie Komisie o technických adaptáciách spôsobov stanovení referenčných a diskontných sadzieb (Ú. v. ES C 241, 26.8.1999, s. 9), sa týkalo začatia tretej fáze hospodárskej a menovej únie 1. januára 1999 a nebolo použiteľné pre Európsky hospodársky priestor.

         (5)  Na výpočet jednoduchej úrokovej sadzby sa používa vzorec Úrok = (Kapitál × Úroková sadzba × Počet rokov).
      Na výpočet úrokovej sadzby uvádzanej v súčte, kde sa spočítajú ročné základy, sa používa vzorec Úrok = (Kapitál (1 + Úroková sadzba) počet rokov) – Kapitál.

         (6)  Pozri najmä prípad C-24/95 Land Rheinland-Pfalz/Alcan [1997] ECR I-1591 a prípad T-459/93 Siemens/Commission [1995] ECR II-1675.